Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12702

2. sz. Megjegyzés.- A maximális üzemeltetési tömeget korlátozhatja a Zajminősítési Szabványok alkalmazása (lásd az Annex 16. I. Kötetben, és az Annex 6. III. Részben foglaltakat). 2007/70/II. szám A. 3. Veszélyes tulajdonságok és jellemzők Az összes várható üzemeltetési körülményt tekintetbe véve a helikopter nem rendelkezhet olyan tulajdonsággal, vagy jellemzővel, mely ránézve veszélyt jelent. A. 4. A megfelelőség bizonyítása Azoknak a módozatoknak, melyekkel bizonyították a vonatkozó légialkalmassági követelményeknek való megfelelést, biztosítaniuk kell, hogy minden egyes esetben az elért pontosság olyan lesz, hogy észszerű biztosítékot garantáljon arra, hogy a helikopter, annak alkotórészei és berendezései megfelelnek a követelményeknek, megbízhatóak, és hibátlanul fognak működni a várható üzemeltetési viszonyok között. B. ALRÉSZ. REPÜLÉS B. 1. Általános rész B. 1. 1. A jelen Alrészben ismertetett Szabványoknak való megfelelést repüléssel, vagy egyéb, egy helikopteren, vagy olyan típusú helikoptereken végrehajtott tesztekkel kell megállapítani, mint amilyenre a Légialkalmassági Bizonyítványt kérték, vagy az ilyen tesztekre alapozott számításokkal (vagy egyéb módszerekkel), feltéve, hogy a számításokból (vagy egyéb módszerekből) nyert eredmények pontosságban azonosak, vagy szigorú alapossággal reprezentálják a közvetlen tesztek eredményeit. B. 1. 2. A helikopter tömegének és súlypont helyzeteinek összes alkalmazható kombinációira meg kell állapítani az egyes Szabványoknak való megfelelést a terhelési tartomány határértékein belül, amelyre a légialkalmassági bizonyítványt kérték. B. 1. 3. Ahol szükséges, megfelelő helikopter konfigurációkat kell meghatározni a repülés különböző szakaszaiban a teljesítmény megállapítása, és a helikopter repülési tulajdonságainak vizsgálata céljából. B. 2. Teljesítmény B. 2. 1. A helikopter teljesítményéről kellő mennyiségű adatot kell meghatározni és a repülési kézikönyvben közzétenni annak érdekében, hogy az üzemeltetőket ellássák a szükséges információkkal ahhoz, hogy meg tudják határozni a helikopter maximális tömegét mindazon értékek alapján, melyek sajátosan jellemzik a tervezett repülést, valamint a vonatkozó üzemeltetési paramétereket annak érdekében, hogy a repülés észszerű biztonsággal végrehajtható legyen és a repülés során a biztonságos minimális teljesítményt elérjék. B. 2. 2. A helikopterre közzétett teljesítmény értékek teljesítésénél figyelembe kell venni az emberi teljesítőképességet, és különösen azt, hogy ez nem követelhet kivételes ügyességet, vagy elővigyázatosságot a hajózó személyzet részéről. 2007/70/II. szám Megjegyzés.- Az emberi teljesítőképességre vonatkozó tájékoztató anyagot az Emberi Tényezők Kiképzési Kézikönyvben (DOC 9683) lehet megtalálni. B. 2. 3. A helikopter közzétett teljesítményének összhangban kell lennie az A. 2. 1. pontban foglaltakkal és a helikopter rendszerei és berendezései közül azokkal, melyeket logikai kombinációban működtetve befolyással lehetnek a helikopter működésére. B. 2. 4. Minimális teljesítmény A felszállásra és leszállásra közzétett maximális tömegeknél (lásd a B. 2. 7. pontot) – mivel a felszállási és leszállási hely nyomásmagassága és hőmérséklete szerepet játszik szélcsend viszonyok között, és vízi repülés esetében a sima vízfelület meghatározott körülményei között, - a helikopternek képesnek kell lennie a B. 2. 5. illetőleg a B. 2. 6. pont szerint meghatározott minimális teljesítményre, figyelmen kívül hagyva az akadályokat, vagy a végső megközelítés és a felszálló terület hosszát. B. 2. 5. Felszállás

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes